Bustani za Agdal
Kwa historia yake yote, bustani hizi  zilipitia katika  mzunguko wa kupunguzwa na kufanywa upya. zilipoachwa bila matunzo kwa muda mrefu  bustani  hizi zilikauka haraka na zilikabiliwa na hali ya ujangwa. Katika vipindi vya kutengenezwa upya sheria ndogo ndogo ziliudwa na ziliwataka   kupanda tena bustani na kuondoa mchanga kwenye mabwawa na njia. Baada ya kushindwa kwa Almohads katika karne ya 13 Marrakesh ilikoma kuwa mji mkuu na bustani zilipata kipindi cha kwanza cha kupungua. Ilikuwa tu chini ya utawala wa Saadi Sultanate katika karne ya 16, ndipo mji mkuu ulipoudwa, pamoja na bustani, zilirejeshwa na kutengenezwa upya. Katika kipindi hiki bustani zilijulikana kama  Rawd   al-Masarra  ("Bustani ya Furaha"). Kazi za kwanza za urejesho wa bustani, ambazo zililenga kukarabati mfumo wa usambazaji  wa maji, zilifanywa na Sultan Abdallah al-Ghalib na kazi zaidi iliendelezwa  na Ahmad al-Mansur. Wote wawili pia walifanya kazi ya kujenga jiji la kasbah kwa  kaskazini. Vyanzo vya kihistoria pia vinataja kwamba bustani za "Al-Masarra" zilikuwa wazi kwa umma na kwa raia wote wa jiji, na mila ambayo inaendelea hadi leo.